<classify> Katika mchezo wa awali ambao ulizikutanisha timu za wasichana wa Temeke na Kinondoni, Kinondoni waliibuka na ushindi wa mabao 2-1.Bao la kwanza la Temeke lilifungwa katika dakika ya 20 na Maimuna Abbas baada ya kuachia shuti kali na kutinga moja kwa moja wavuni. Bao la pili lilifungwa na Mwantumu Ramadhani dakika ya 30 kutokana na kuunganisha krosi maridhawa iliyochongwa na Maimuna Abass na kutinga wavuni.Bao la Temeke lilifungwa na Opa Clement katika dakika ya 25 kutokana na kuwatoka mabeki wa Kinondoni na kumchambua kwa uzuri kipa wa Kinondoni na kuukwamisha mpira moja kwa moja wavuni. Mchezo wa pili ulizikutanisha timu za wavulana za Kinondoni na Temeke na Kinondoni kushinda mabao 2-1.Temeke waliandika mabao yao yote mawili yaliyofungwa na Omari Ali baada ya kuwalamba chenga mabeki wa Kinondoni na kuukwamisha mpira kimiani huku bao la kufutia machozi la Temeke likifungwa na Mkomola Yohana katika dakika ya 80, baada ya kuunganisha kwa kichwa mpira uliopigwa na nahodha wao, Rajabu Jumanne.Wasichana wa Kinondoni wameibuka mabingwa kutokana kuwa na pointi sita baada ya kushinda michezo yao yote miwili ikifuatiwa na Ilala yenye pointi tatu huku Temeke wakiburuza mkia wakiwa hawana pointi.Kwa wavulana, Ilala wametwaa ubingwa baada ya kuwa na pointi nne sawa na Kinondoni, lakini wana wastani mzuri wa mabao ya kufunga na kufungwa, Ilala wakiwa na mabao matatu ya kufunga na moja la kufungwa, Kinondoni mabao matatu ya kufungwa na kufunga mawili huku Temeke wakipoteza mechi zote mbili.Akizungumza baada ya mchezo huo, nahodha wa wasichana Kinondoni, Sylvia Mwacha alisema amejisikia furaha kuwa mabingwa na kutoa pongezi kwa Airtel kutokana na juhudi zao katika kuinua soka la vijana.Shukrani kwa Airtel ambao wametupa nafasi na sisi wasichana kuonesha vipaji vyetu, ni matumaini yangu kuwa wataendelea kufanya hivi kwa siku zijazo pia, alisema Mwacha.Nahodha wa Ilala, Abdul Hassan alisema Juhudi zetu na kupambana ndio vimetuwezesha kuchukua ubingwa na tunawashukuru Airtel kwa sapoti yao bila kusahau TFF. Hii ni fursa nzuri kwetu kujituma ili tufike mbali zaidi.Kocha wa Ilala, Saidi Ambua alisema Mashindano ni mazuri na nashukuru kwa timu yangu kuchukua ubingwa, nawashukuru pia Airtel na TFF kwa kuwezesha michuano hii, ila ombi langu kwao ni kuweza kuvikarabati viwanja vingine viwe angalau kama Karume ili kutoa fursa kwa vijana kujiendeleza zaidi.Naye Meneja wa Airtel Kanda ya Dar es Salaam, Fredrick Mwakitwange alisema amefurahishwa kuona vipaji vikubwa kwa vijana walioshiriki licha ya umri wao mdogo.Mwenyekiti wa Kamati ya Soka la Vijana TFF, Ayubu Nyenzi aliishukuru Airtel kwa ushirikiano wao katika kukuza vipaji kwa vijana ili kutimiza ndoto za vijana wengi.Mashindano ya Airtel Rising Stars ambayo mwaka huu yanashirikisha mikoa ya Ilala, Kinondoni, Temeke, Morogoro, Mbeya, Mwanza na Arusha inatarajiwa kuingia kwenye hatua ya fainali za Taifa iliyopangwa kufanyika kwenye Uwanja wa Karume, Dar es Salaam, kuanzia Septemba 11 hadi 21, mwaka huu.  <topic>: michezo 